Knebøy

mini|Knebøy kan også trenes i en rekke ulike maskiner, ofte utformet for å avlaste ryggen, her i en Hacksquat maskin
Knebøy er en styrkeøvelse hvor utøveren står med en vektstang på skuldrene, bøyer hofteledd og kneledd, og senker seg ned i sittende stilling for så å reise seg opp igjen. Knebøy inngår som en av tre øvelser i idretten styrkeløft, sammen med benkpress og markløft.

Det er vanlig å skille mellom halve knebøy og dype knebøy, avhengig av hvor langt ned utøveren bøyer seg. I styrkeløft må utøveren bøye til overflaten av lårene ved hofteleddet er lavere enn toppen av knærne. 

Knebøy trener musklene i kroppens strekkapparat: ankelstrekkerne (flyndremuskelen (latin: m. soleus) og den tohodete tykkleggsmuskelen (latin: m. gastrocnemius)), knestrekkerne (den firehodete knestrekker (latin: m. quadriceps) og skreddermuskelen (latin: m. sartorius)) og hofteleddsstrekkerne (den store setemuskelen (latin: m. gluteus maximus) og deler av hamstringsmusklene, den tohodete knebøyer (m. biceps femoris)). Rygg og buk må holdes stabilt, det vil at musklene arbeider statisk (bl.a. den lange ryggmuskel (m. longissimus) og de rette bukmusklene (m. rectus abdominis)).

Tyngste knebøy gjort av nordmenn

I idretten styrkeløft har følgende nordmenn løftet 400 kg eller mer i knebøy:

 Rank  Navn  År  Kroppsvekt  Kilo 1.  Carl Yngvar Christensen  2014  168.02 kg  490 kg 2.  Hans Magne Bårtvedt  2013  157.83 kg  420 kg 3.  Niklas Zellin  2015  142.35 kg  410 kg 4.  Jørgen Andreas Hansen  2015  118.87 kg  405 kg 5.  Asbjørn Randen  2009  124.60 kg  405 kg 6.  Martin Borgland Rønning  2015  164.33 kg  405 kg 7.  Tor Herman Omland  2012  116.55 kg  402.5 kg 8.  Sturla Davidsen  1996  130.20 kg  400 kg

I idretten styrkeløft har følgende nordmenn løftet 300 kg eller mer i knebøy utstyrsfritt (per 1. oktober 2016):

 Rank  Navn  År  Kroppsvekt  Kilo 1.  Martin Borgland Rønning  2016  166,60 kg  335 kg 2.  David Haraldsen  2014  144,30 kg  326 kg 3.  Frode Holte  2016  163,10 kg  325 kg 4.  Einar Bersmo Gilberg  2013  160,10 kg  320 kg 5.  John Alan Reese  2016  142,90 kg  315 kg 6.  Andreas Hjelmtveit  2014  103,60 kg  307,5 kg 7.  Lars Skaar Kirkebøen  2014  157,70 kg  307,5 kg 8.  Lars Dalby Markussen  2012  129,40 kg  300 kg

Kategori:Styrketrening
Kategori:Styrkeløft